CELEX: 62012TN0193
Language: el
Date: 2012-05-08 00:00:00
Title: Υπόθεση T-193/12: Προσφυγή της 8ης Μαΐου 2012 — MIP Metro κατά ΓΕΕΑ — Holsten-Brauerei (H)

30.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/26
            
         Προσφυγή της 8ης Μαΐου 2012 — MIP Metro κατά ΓΕΕΑ — Holsten-Brauerei (H)
   (Υπόθεση T-193/12)
   2012/C 194/44
   Γλώσσα του δικογράφου της προσφυγής: γερμανική
   
      Διάδικοι
   
   
      Προσφεύγουσα: MIP Metro Group Intellectual Property GmbH & Co. KG (Ντύσελντορφ, Γερμανία) (εκπρόσωποι: J.-C. Plate και R. Kaase, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Holsten-Brauerei AG (Αμβούργο, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 23ης Φεβρουαρίου 2012 στην υπόθεση R 2340/2010-1, στον βαθμό που με αυτήν έγινε δεκτή η ανακοπή κατά της υπ.αρ. 984 017 αιτήσεως παροχής της προστασίας σήματος Schutzerstreckung, λόγω της αντιθέσεώς της προς το άρθρο 8, παράγραφος 1, στοιχείο β', του κανονισμού (ΕΚ) περί κοινοτικού σήματος (ΕΚ) 40/94,
            
         
               —
            
            
               να καταδικάσει το καθού στο σύνολο των δικαστικών εξόδων, περιλαμβανομένων των εξόδων της ενώπιον του τμήματος προσφυγών διαδικασίας..
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: διεθνής καταχώριση από την οποία απορρέει προστασία που επεκτείνεται στην Ευρωπαϊκή Ένωση ενός εικονιστικού σήματος που αναπαριστά θυρεό επί του οποίου αναγράφεται το γράμμα «H», για προϊόντα της κλάσεως 32 — υπ.αρ. 984 017
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Holsten-Brauerei AG
   
      Αντιταχθέν σήμα ή σημείο: γερμανικό εικονιστικό σήμα που αναπαριστά έναν έφιππο ιππότη με ασπίδα επί της οποίας αναγράφεται το γράμμα «H», για προϊόντα της κλάσεως 32
   
      Απόφαση του τμήματος ανακοπών: Δέχεται την ανακοπή
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: παράβαση του άρθρου 8, παράγραφος 1, στοιχείο β', του Κανονισμού (ΕΚ) 207/2009